**Ministru kabineta noteikumu projekta “Grozījumi Ministru kabineta 2016. gada 14. jūnija noteikumos Nr. 375 “Valsts reģionālās attīstības aģentūras nolikums””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Valsts pārvaldes iekārtas likuma 15. panta ceturtās daļas 1. punktu, un saskaņā ar Ministru kabineta 2018. gada 17. oktobra rīkojuma Nr. 530 (prot. Nr. 48 17. §) “Par Latvijas vides aizsardzības fonda administrācijas pievienošanu Valsts reģionālās attīstības aģentūrai” 4.2. apakšpunktu, Ministru kabineta 2018. gada 11. decembra rīkojuma Nr. 657 (prot. Nr. 58 27. §) “Grozījumi Ministru kabineta 2018. gada 17. oktobra rīkojumā Nr. 530 “Par Latvijas vides aizsardzības fonda administrācijas pievienošanu Valsts reģionālās attīstības aģentūrai”” 3. punktu, kā arī Ministru kabineta 2017. gada 24. novembra rīkojuma Nr. 701 “Par Valsts pārvaldes reformu plānu 2020” 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 23.4. apakšpunktu Latvijas vides aizsardzības fonda administrācija (turpmāk – LVAFA) un 23.5. apakšpunktu Valsts reģionālās attīstības aģentūra (turpmāk – VRAA) ir Vides aizsardzības un reģionālās attīstības ministrijas (turpmāk – VARAM) padotībā esošas tiešās pārvaldes iestādes. Noteikumu projekts “Grozījumi Ministru kabineta 2016. gada 14. jūnija noteikumos Nr. 375 “Valsts reģionālās attīstības aģentūras nolikums”” (turpmāk - Noteikumi Nr. 375) paredz LVAFA funkcijas un uzdevumus nodot VRAA, kur LVAFA turpinās pastāvēt kā struktūrvienība.LVAFA galvenās funkcijas un uzdevumi ir noteikti Latvijas vides aizsardzības fonda likumā un Ministru kabineta 2006. gada 28. marta noteikumos Nr. 242 “Latvijas vides aizsardzības fonda administrācijas nolikums”. Minētie noteikumi zaudēs spēku 2019. gada 31.martā.Noteikumu projekts paredz papildināt Noteikumus Nr. 375 ar šādiem līdzšinējiem LVAFA uzdevumiem un funkcijām:* nodrošināt Latvijas vides aizsardzības fonda padomes lēmumu īstenošanu;
* administrēt Latvijas vides aizsardzības fonda līdzekļu izlietošanu;
* veikt Latvijas vides aizsardzības fonda padomes sekretariāta funkcijas;
* nodrošināt Latvijas vides aizsardzības fonda līdzekļu izlietošanas pilnīgu atklātumu.

Noteikumu projekts paredz saglabāt lēmumu pieņemšanas struktūru un tos pieņemošās institūcijas, proti, lēmumus par budžeta programmas “Latvijas vides aizsardzības fonds” izmantošanu arī turpmāk pieņem Latvijas vides aizsardzības fonda padome, kā arī lēmumu pieņemšanā jāiesaista Konsultatīvā padome.Noteikumu projekts nodrošina LVAFA funkciju, tiesību, saistību un prasību pārņemšanas tiesisko pamatu atbilstoši līdzšinējai kārtībai, tai skaitā, arī LVAFA pieņemto lēmumu apstrīdēšanu VARAM.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, LVAFA un VRAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 15 LVAFA darbinieki (5 darbinieki veic pamatfunkciju izpildi, 2 atrodas ilgstošā prombūtnē, 2 darbinieki Kohēzijas fonda projektos (terminēts līgums) un 6 darbinieki uz līguma pamata uz projekta veikšanas laiku). |
| 2. | Tiesiskā regulējuma ietekme uz tautsaimniecību un administratīvo slogu | LVAFA reorganizējot un pievienojot VRAA, ir iespējama līdzekļu ekonomija administratīvajos izdevumos. |
| 3. | Administratīvo izmaksu monetārs novērtējums | Identificētas šādas iespējas izmaksu optimizācijai, kas veido apmēram 30 500 *euro*/gadā:  Ārpakalpojumi – juridiskie pakalpojumi. Iespējamā ekonomija ap 6000 *euro*/gadā, ja iespējams izmantot iestādes iekšējo juridisko kapacitāti. Telpu īre un komunālie pakalpojumi: 24 000 *euro*/gadā. Sakaru pakalpojumi – iespējams ietaupījums iegādājoties centralizēti ap 200 *euro*/gadā. Krājumi, materiāli, inventārs – iespējams ietaupījums iegādājoties centralizēti ap 300 *euro*/gadā. Tāpat līdzekļu ekonomija iespējama citu ārpakalpojumu veikšanā. Iespējama līdzekļu ekonomija, ja daļu pienākumu var veikt, izmantojot iestādes kapacitāti (piemēram tīmekļvietnes administrēšana). Atbalsta funkciju optimizācijas un reorganizācijas rezultātā ietaupītie līdzekļi tiks novirzīti vides aizsardzības projektu īstenošanai apakšprogrammā “21.02.00.: Vides aizsardzības projekti”. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir identificēti šādi normatīvie akti, kuros nepieciešami grozījumi: - Ministru kabineta 2011. gada 29. marta noteikumi Nr. 233 “Vides aizsardzības un reģionālās attīstības ministrijas nolikums” .- Ministru kabineta 2018. gada 18. aprīļa rīkojums Nr.167 “Par Latvijas institūciju dalību Eiropas Komisijas LIFE programmā un valsts budžeta līdzfinansējumu 2018.-2020. gadā”.- Ministru kabineta 2016. gada 20. decembra noteikumi Nr. 859 “Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi”.  |
| 2. | Atbildīgā institūcija | VARAM |
| 3. | Cita informācija | Pievienošana plānota ar 2019.gada 1.aprīli.Grozījumus Latvijas vides aizsardzības fonda likumā paredzēts virzīt ar budžetu saistītu likumprojektu paketē. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar šo jomu |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts neskar šo jomu |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, LVAFA un VRAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | VRAA struktūra tiks papildināta ar jaunu struktūrvienību – Latvijas vides aizsardzības fonda administrācija, pārņemot funkcijas no LVAFA |
| 3. | Cita informācija | Nav |

Vides aizsardzības un reģionālās

attīstības ministrs Kaspars Gerhards

Širaks 66164622

arvis.siraks@vraa.gov.lv